|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS BENDRUOMENĖS SVEIKATOS TARYBOS SUDARYMO** |
| 2019 m. spalio 31 d. Nr. T1-  Plungė |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 20 straipsnio 8 dalimi, Sveikatos sistemos įstatymo 63 straipsnio 6 punktu ir 69 straipsniu, Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2019 m. balandžio 25 d. sprendimu Nr. T1-74, VII skyriaus 133 punktu, XII skyriaus 208 punktu, Plungės rajono savivaldybės taryba n u s p r e n d ž i a:

1. Sudaryti IX šaukimo Plungės rajono savivaldybės tarybos kadencijai Plungės rajono savivaldybės Bendruomenės sveikatos tarybą iš 9 narių:

Lina Ablingienė, Narvaišių kaimo bendruomenės valdybos narė;

Gintaras Bagužis, Savivaldybės tarybos narys;

Oresta Gerulskienė, Plungės rajono savivaldybės gydytoja;

Vitalija Lukavičienė, Platelių asociacijos „Šventorkalnis“ bendruomenės pirmininkė;

Stanislovas Piepalius, Plungės sergančiųjų cukriniu diabetu klubo narys;

Stanislava Simonavičienė, Plungės lopšelio-darželio „Vyturėlis“ direktorė;

Irena Taučienė, Savivaldybės tarybos narė;

Kristina Valienė, Plungės lopšelio-darželio „Rūtelė“ direktorė;

Daiva Zablockienė, Plungės rajono savivaldybės visuomenės sveikatos biuro direktorė.

2. Savivaldybės mero teikimu, o jo nesant, - jį pavaduojančio asmens teikimu, Tarybos pirmininke paskirti Kristiną Valienę.

3. Pripažinti netekusiais galios Plungės rajono savivaldybės tarybos 2015 m. gegužės 21 d. sprendimą Nr.T1-125 „Dėl Savivaldybės Bendruomenės sveikatos tarybos sudarymo“ ir jį keitusį sprendimą.

Savivaldybės meras

SUDERINTA:

Administracijos direktorius Mindaugas Kaunas

Kalbos tvarkytojas Algirdas Eidukaitis

Juridinio ir personalo administravimo Vytautas Tumas

skyriaus vedėjas

Sprendimą ruošė savivaldybės gydytoja Oresta Gerulskienė, 2019-10-16

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PLUNGĖS RAJONO SAVIVALDYBĖS BENDRUOMENĖS SVEIKATOS TARYBOS SUDARYMO“**

2019 m. spalio 16 d.

Plungė

**1. Parengto teisės akto projekto tikslai.** Sprendimo projekto esmė – pritarus šiam Plungės rajono savivaldybės tarybos sprendimo projektui, bus patvirtinta 9 asmenų Bendruomenės sveikatos taryba.

**2. Teisės akto projekto esmė, rengimo priežastys ir motyvai.** Pagrindinis Bendruomenės sveikatos tarybos uždavinys yra patarti merui ir Savivaldybės tarybai, kaip rengti ir įgyvendinti savivaldybės teritorijoje sveikatos ugdymo, alkoholio, tabako ir narkotikų kontrolės, visuomenės sveikatos saugos ir sveikatos stiprinimo, ligų profilaktikos priemones, nustatyti Savivaldybės visuomenės sveikatos rėmimo specialiosios programos lėšų naudojimo prioritetus bei atlikti kitas funkcijas, priskirtas pagal Tarybos veiklą reglamentuojančius įstatymus bei Tarybos nuostatus.

**3. Lėšų poreikis. (jeigu teisės aktui įgyvendinti reikalingos lėšos).**

**4. Laukiami rezultatai.** Bendruomenės sveikatos tarybos nariai gauna informaciją iš savivaldybės ir valstybės institucijų, įstaigų, nevyriausybinių ir tarptautinių organizacijų, reikalingą nuostatuose numatytoms funkcijoms vykdyti, ją analizuoja; bendradarbiauja su savivaldybės ir valstybės institucijomis bei įstaigomis, nevyriausybinėmis organizacijomis; vertina, kaip vykdomos sveikatos ugdymo, alkoholio, tabako ir narkotikų kontrolės, visuomenės sveikatos saugos ir sveikatos stiprinimo, ligų profilaktikos priemonės savivaldybės įstaigose ir organizacijose; nustato Savivaldybės visuomenės sveikatos rėmimo specialiosios programos lėšų panaudojimo prioritetus; teikia informaciją ir pasiūlymus sveikatinimo klausimais savivaldybės ir valstybės institucijoms, įstaigoms, visuomenės informavimo priemonėms, nevyriausybinėms organizacijoms.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nustatyta* |  |
| *Finansams* | *nustatyta* |  |
| *Socialinei aplinkai* | *nustatyta* |  |
| *Viešajam administravimui* | *nenustatyta* |  |
| *Teisinei sistemai* | *nustatyta* |  |
| *Kriminogeninei situacijai* | *nenustatyta* |  |
| *Aplinkai* | *nenustatyta* |  |
| *Administracinei naštai* |  | *nustatyta* |
| *Regiono plėtrai* | *nustatyta* |  |
| *Kitoms sritims, asmenims ar jų grupėms* |  | *nenustatyta* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė